***Kapernaum*** er en libanesisk film fra 2018 skrevet og regissert av Nadine Labaki. Den hadde premiere under filmfestivalen i Cannes i 2018, hvor den fikk 15 minutter stående applaus og var en av favorittene til å vinne Gullpalmen.

Filmen ble nominert til Oscar for beste fremmedspråklige film under Den 91. Oscar-utdelingen og ble kåret til beste utenlandske kinofilm under Amandaprisen 2019. 

Hovedrollen i filmen spilles av gutten Zain Al Rafeea. Skuespilleren flyktet sammen med familien fra Syria til Libanon. I august 2019 fikk familien oppholdstillatelse i Norge, og flyttet til Hammerfest.

Handling
--------

Zain El Hajj, en 12-åring fra slummen i Beirut, soner fem års fengsel i Roumieh fengsel for å ha knivstukket noen. Verken Zain eller foreldrene hans vet nøyaktig fødselsdatoen hans, fordi de aldri mottok noen offisiell fødselsattest. Zain blir ført for retten, etter å ha bestemt seg for et søksmål mot foreldrene sine, moren Souad og faren Selim. På spørsmål fra dommeren om hvorfor han vil saksøke foreldrene sine, svarer Zain "Fordi jeg ble født"

Historien går deretter flere måneder tilbake, før Zain ble arrestert. Zain bor sammen med sine foreldre, og tar seg av minst syv yngre søsken som tjener penger på forskjellige ordninger i stedet for å gå på skole. Han bruker forfalskede resepter for å skaffe piller fra forskjellige apotek. De knuser pillene til pulver og bruker i klær, som broren hans selger til rus-misbrukere i fengsel. Zain jobber også som leveringsgutt for Assad, familiens utleier, og eier av en lokal markedsbod. 

En morgen hjelper Zain sin 11 år gamle søster Sahar med å skjule bevisene for hennes første mensen, i frykt for at hun kommer til å bli gift med Assad hvis foreldrene oppdager at hun nå kan bli gravid. Zain planlegger å flykte sammen med Sahar, og begynne et nytt liv. Imidlertid blir mistankene hans bevist når foreldrene hennes gifter bort Sahar til Assad i bytte mot to kyllinger. Zain stjeler en kniv, og angriper Assad. Han blir arrestert, og dømt til fem år i Roumieh fengsel. I fengsel får Zain vite at Souad er gravid, og planlegger å gi barnet navnet Sahar.

Referanser
----------

1. ↑  Zack Sharf (17. mai 2018): Nadine Labaki’s ‘Capernaum’ Earns Massive Cannes Standing Ovation and Instant Palme d’Or Winner Predictions. *IndieWire*
2. ↑  Foreign Language Film Oscar 2019 Nominees Include Roma, Cold War & More. *oscar.com*
3. ↑  «Prisdryss for norske kinofilmer under Amandaprisen». *nettavisen.no*. 17. august 2019. Besøkt 13. oktober 2019.
4. ↑  Mohammed Alayoubi, Olav Døvik og Linn Blomkvist (15. desember 2018): Zain (14) er internasjonal filmstjerne – og flyktning i Hammerfest. *NRK*

Eksterne lenker
---------------

* Offisielt nettsted Rediger på Wikidata

* (en) Capernaum (film) – kategori av bilder, video eller lyd på Commons Rediger på Wikidata
* (en) *Kapernaum* på Internet Movie Database Rediger på Wikidata

* (da) *Kapernaum* i Danmark Nationale Filminstitut Rediger på Wikidata

* (en) *Kapernaum* på AllMovie Rediger på Wikidata

* (fr) *Kapernaum* på Allociné Rediger på Wikidata

* (nl) *Kapernaum* på MovieMeter Rediger på Wikidata

* (en) *Kapernaum* på Rotten Tomatoes Rediger på Wikidata

* (en) *Kapernaum* på Metacritic Rediger på Wikidata

* (en) *Kapernaum* på Box Office Mojo Rediger på Wikidata

|  |  |
| --- | --- |
| Oppslagsverk/autoritetsdata | BBC Things
 |